Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 133/15/5502	Čadca, 26.2.2015
EEČ : 2-37-38-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Čadca
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
ako otec troch maloletých detí:  XXXXX, nar. XXXXX,  XXXXX, nar. XXXXX a XXXXX, nar. XXXXX, ktoré sú vo výchove a starostlivosti u svojej matky XXXXX, trvale bytom XXXXX XXXXX, okres XXXXX, toho času bytom XXXXX XXXXX okres XXXXX, úmyselne riadne na tieto deti neplatil výživné v dobe od 17.07.2014 do 26.02.2015. K vyživovacej povinnosti bol aj zaviazaný predbežným opatrením Okresného súdu XXXXX pod sp. zn. XXXXX zo dňa 17.07.2014, ktoré nadobudol právoplatnosť dňa 11.09.2014, a to prispievať mesačne sumou  27,10 € na maloletého XXXXX, 27,10 € na maloletú XXXXX a 27,10 € na maloletého XXXXX spolu mesačne sumou 81,30 € na všetky tri deti, a to vždy do 15. dňa v mesiaci vopred k rukám matky detí. Obvinený za uvedené obdobie mal na výživnom zaplatiť 569,10 €, zaplatil 569,10 € a teda za uvedené obdobie na výživnom k rukám XXXXX nedlhuje žiadne peniaze.

Právna veta:
lebo zanikla trestnosť činu.

Odôvodnenie:
	Uznesením vyšetrovateľa Okresného riaditeľstva Policajného zboru XXXXX, odboru kriminálnej polície pod sp. zn. XXXXX zo dňa 28.01.2015 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX, nar. XXXXX, trvale bytom XXXXX, XXXXX, prechodne bytom XXXXX - XXXXX okres XXXXX, pre prečin zanedbania povinnej výživy podľa § 207 odsek 1, odsek 3 písm. b) Trestného zákona, na tom skutkovom základe, ako je uvedené v predmetnom uznesení.

	Dňa 25. februára 2015 vyšetrovateľka Okresného riaditeľstva Policajného zboru XXXXX, odboru kriminálnej polície,  predložila tunajšej prokuratúre spisový materiál pod sp. zn. XXXXX s návrhom na zastavenie trestného stíhania podľa § 215 odsek 1 písm. h) Trestného poriadku.

	Preskúmaním uvedeného spisového materiálu bolo zistené, že uvedený návrh je dôvodný.

	Dňa 17.12.2014 bol na tunajšiu prokuratúru doručený podnet na začatie trestného stíhania, ktorý podala XXXXX, nar. 12.03.1978, trvale bytom XXXXX XXXXX, okres XXXXX, prostredníctvom právneho zástupcu XXXXX, advokáta AK Čadca, pre podozrenie z trestného činu zanedbania povinnej výživy podľa § 207 odsek 1 Trestného zákona, ktorého sa mal dopustiť XXXXX, nar. XXXXX, trvale bytom XXXXX, XXXXX, toho času bytom XXXXX - XXXXX, okres XXXXX a to tak, že si neplní vyživovaciu povinnosť napriek  tomu, že uznesením Okresného súdu v XXXXX pod č. XXXXX zo dňa 17.07.2014 bolo predbežným opatrením nariadené XXXXX platiť odo dňa 17.07.2014 na výživu maloletého XXXXX, nar. XXXXX sumu 27,10 €,  maloletú XXXXX, nar. XXXXX sumu 27,10 € a na maloletého XXXXX, nar. XXXXX sumu 27,10 € mesačne, vždy k 15. dňu v mesiaci vopred k rukám matky maloletých detí. Ku dňu podania trestného oznámenia dlh na výživnom predstavoval čiastku 406,50 €.

	Svedkyňa - poškodená XXXXX pri výsluchu na polícií dňa 19.02.2015 vypovedala, že s manželom XXXXX má tri deti a to XXXXX, XXXXX a XXXXX. S manželom sú v rozvodovom konaní, ktoré doposiaľ nie je ukončené. Uznesením Okresného súdu v XXXXX pod sp. zn. XXXXX zo dňa 17.07.2014 bol XXXXX zaviazaný prispievať na výživu deti mesačne po 27,10 € na každé jedno dieťa, spolu teda vo výške 81,30 €. XXXXX si svoju vyživovaciu povinnosť neplnil od 17.07.2014, čím mal na výživnom uhradiť 569,10 €. Manžel si však túto svoju povinnosť dodatočne splnil a výživné jej v plnej výške uhradil priamo k jej rukám. O tom, že je výživné uhradené v plnej výške nemá žiadny doklad, no potvrdzuje, že výživné bolo skutočne v sume 569,10 € uhradené k jej rukám. 

	Do spisu bolo zabezpečené právoplatné predbežné opatrenie Okresného súdu v XXXXX pod sp. zn. XXXXX zo dňa 17.07.2014, ktorým súd nariadil XXXXX, aby platil odo dňa 17.07.2014 na výživu maloletého XXXXX, nar. XXXXX sumu 27,10 €, na maloletú XXXXX, nar. XXXXX sumu 27,10 € a na maloletého XXXXX, nar. XXXXX sumu 27,10 € mesačne, vždy k 15. dňu v mesiaci vopred k rukám matky maloletých detí XXXXX.

	Obvinený teda za obdobie, ktoré bolo predmetom stíhania, výživné v plnej výške uhradil, čím využil ustanovenie § 86 odsek 1 písm. a) Trestného zákona o účinnej ľútosti.

	Podľa ustanovenia § 215 odsek 1 písm. h) Trestného poriadku prokurátor zastaví trestné stíhanie ak zanikla trestnosť činu.        

	Podľa ustanovenia § 86 odsek 1 písm. a) Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

	Prečinu zanedbania povinnej výživy podľa § 207 odsek 1, odsek 3 písm. b) Trestného zákona sa dopustí ten, kto najmenej tri mesiace v období dvoch rokov úmyselne neplnil zákonnú povinnosť vyživovať iného a čin spáchal závažnejším spôsobom konania. 

	Vzhľadom k tomu, že obvinený XXXXX výživné, ktoré bolo predmetom stíhania v plnej výške uhradil, rozhodla som preto tak, ako je vo výroku tohto uznesenia uvedené a v zmysle § 215 odsek 1 písm. h) Trestného poriadku zastavila som trestné stíhanie proti obvinenému XXXXX pre prečin zanedbania povinnej výživy podľa § 207 odsek 1, odsek 3 písm. b) Trestného zákona. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Trestného poriadku).

JUDr. Katarína Kasajová
prokurátorka